એમ નહી પુછું કારણકે હું જાણું છું કે તમે મારી પર ગુસ્સે છો અને દુખી પણ… ભલે ચાર મહિનાથી આપણે મળ્યા નથી પણ તમારો અને મારો સંગાથતો ૨૫ વર્ષનો છે પપ્પા હું તમને ખુબ સારી રીતે જાણું છું તમારાથી દુર રહેવાનું દુઃખ જેટલું મને છે એનાથી વધુ દુઃખ તમને થઈ રહ્યું છે… હું તમને યાદ કરીને રડું છું એમ તમે પણ એકલામાં મારી માટે રડતાજ હશો. . અને હું એ પણ જાણું છું કે પોતાના નીતિ, નિયમો ,સત્ય અને સન્માન સાથે જીવન જીવતા મારા પપ્પા ખોટા નિર્ણયોમાં ક્યારેય સાથ નથી આપતા અને એટલેજ આજે એમને મને એકલી મૂકી દીધી છે… “હું છૂટાછેડા લઈને અલગ રહું છું એ વાત તમને નથી ગમી, સમાજમાં તમારી પ્રતિષ્ઠાને ઠેસ પહોંચી છે .